GUVERNUL REPUBLICII MOLDOVA

HOTĂRÂRE nr.

din 2023
Chisinău

**Cu privire la alocarea mijloacelor financiare**

În temeiul art. 19 lit. g) şi art. 36 alin. (1) lit. b) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul HOTĂRĂŞTE:

1. Se alocă, din fondul de intervenție al Guvernului, mijloace financiare în sumă de **378,2 mii lei**, după cum urmează:
2. 128,2 mii lei Consiliului orășenesc Bucovăț, raionul Strășeni, pentru achiziționarea serviciului de elaborare a proiectului de execuție a Obiectului „Măsuri împotriva alunecărilor de teren pe str. Vasile Alecsandri, nr. 61 din orașul Bucovăț, raionul Strășeni”, în urma alunecărilor de teren care au avut loc în orașul Bucovăț pe o porțiune de drum public local de interes raional la data de 05 aprilie 2023;
3. 250,0 mii lei Consiliului sătesc Corpaci, raionul Edineț, pentru procurarea tablei cutate și reparația acoperișului la Centrul de zi pentru persoane în etate din satul Corpaci, raionul Edineț, distrus în urma situației excepționale cu caracter natural (ploi torențiale cu grindină și cu vânt puternic) din 25 iulie 2023.

**2.** Autoritățile publice nominalizate la punctul 1, în calitate de beneficiari ai mijloacelor financiare alocate, vor întocmi, în modul stabilit, documentele necesare în conformitate cu punctul 16 al Regulamentului privind gestionarea fondurilor de urgență ale Guvernului, aprobat prin Hotărârea Guvernului nr. 862/2015 pentru finanțarea cheltuielilor respective.

**3.** Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul infrastructurii și

dezvoltării regionale Andrei SPÎNU

Ministrul finanțelor Petru ROTARU

Ministrul afacerilor interne   Adrian EFROS